

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.7 | 2025. gada 15. maijā |

**1.**

# Par dalību konkursā “Reģionālās attīstības atbalsta pasākums – infrastruktūras pielāgošana un uzturēšana”

Ogres novada ilgtspējīgas attīstības stratēģijas 2022.–2034. gadam[[1]](#footnote-1) (turpmāk – Stratēģija) otrais stratēģiskais mērķis (SM2) ir vērsts uz demogrāfiskās situācijas uzlabošanu. Trešais stratēģiskais mērķis (SM3) paredz nodrošināt mājsaimniecībām nepieciešamo pakalpojumu ērtu pieejamību. Minētajiem stratēģiskajiem mērķiem Ogres novada attīstības programmā 2022.-2027. gadam[[2]](#footnote-2) (turpmāk – Attīstības programma) pakārtota otrā vidējā termiņa prioritāte (VTP-2) *Pakalpojumu pieejamība un augstvērtīga dzīvesvide*. Tās rīcības virzienam (RV-3) *Konkurētspējīgu sporta pakalpojumu nodrošināšana* ir izvirzīti trīs uzdevumi, citā starpā otrais uzdevums (U-3.2.) paredz veicināt sporta infrastruktūras un sporta iestāžu materiāli tehniskās bāzes attīstību atbilstoši inovatīvajiem tehniskajiem risinājumiem. Minētā uzdevuma izpildei Attīstības programmas Rīcības plāna 2022.-2027. gadam[[3]](#footnote-3) 3.2.1. punktā iekļauts pasākums *Sporta un aktīvās atpūtas pakalpojumu infrastruktūras kvalitātes un pieejamības saglabāšana un uzlabošana,* kas paredz veikt pasākumus sporta un aktīvās atpūtas infrastruktūras saglabāšanā un uzlabošanā.

Noklausoties Ogres novada pašvaldības Centrālās administrācijas Attīstības un plānošanas nodaļas vadītājas vietnieka Edgara Pārpuča sniegto informāciju par plānu pārbūvēt un modernizēt Meža prospektā 14, Ogrē esošā futbola laukuma apgaismojumu un pamatojoties uz Ogres novada attīstības programmas 2022.-2027. gadam Rīcības plāna 3.2.1. punktu, Pašvaldību likuma 4. panta pirmās daļas 7. punktu un 5. panta pirmo daļu, likuma “Par valsts budžetu 2025. gadam un budžeta ietvaru 2025., 2026. un 2027. gadam” valsts budžeta pasākumu “Reģionālās attīstības atbalsta pasākums – infrastruktūras pielāgošana un uzturēšana” ,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt Ogres novada pašvaldības (turpmāk – Pašvaldība) dalību Viedās administrācijas un reģionālās attīstības ministrijas (turpmāk – Ministrija) izsludinātajā konkursā “Reģionālās attīstības atbalsta pasākums – infrastruktūras pielāgošana un uzturēšana” ar projektu “Futbola laukuma Meža prospektā 14, Ogrē apgaismojuma pārbūve un modernizācija” (turpmāk – projekts), nosakot kopējo projekta finansējumu 372 169,24 EUR (trīs simti septiņdesmit divi tūkstoši viens simts sešdesmit deviņi *euro* un 24 centi), kurā Pašvaldības līdzfinansējums ir 186 084,62 *euro* (viens simts astoņdesmit seši tūkstoši astoņdesmit četri euro, 62 centi) un valsts finansējums - 186 084,62 *euro* (viens simts astoņdesmit seši tūkstoši astoņdesmit četri euro, 62 centi).
2. Projekta apstiprināšanas gadījumā nodrošināt projekta līdzfinansējumu no Pašvaldības 2026. gada budžeta līdzekļiem.
3. Uzdot Pašvaldības Centrālās administrācijas Attīstības un plānošanas nodaļai iesniegt projektu Ministrijā līdz 2025.gada 15.maijam.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/153036> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)